బ్యాంకుల నిరర్ధక ఆస్తులే భారత్‌కు సవాల్‌
- ఐఎంఎఫ్‌ ముఖ్య ఆర్థికవేత్త మౌరిస్‌ ఆబ్స్‌ ఫెల్డ్‌
న్యూఢిల్లీ: అంతర్జాతీయంగా మందగమన పరిస్థితులు నెలకొన్నప్పటికీ భారత ఆర్థిక వ్యవస్థ మెరుగైన పనితీరునే ప్రదర్శిస్తోందని 'అంతర్జాతీయ ద్రవ్యనిధి సంస్థ' (ఐఎంఎఫ్‌) ముఖ్య ఆర్థికవేత్త మౌరిస్‌ ఆబ్స్‌ ఫెల్డ్‌ అన్నారు. ప్రపంచ వ్యాప్తంగా ఉన్న సంక్షిష్ట ఆర్థిక పరిస్థితుల్లో భారత్‌ మాత్రమే ఆశాదీపంగా అగుపిస్తోందని ఆయన అభివర్ణించారు. అయితే భారత దేశానికి ప్రభుత్వ రంగ బ్యాంకుల్లో పెరిగిపోతున్న నిరర్థక ఆస్తులు వృద్ధికి ప్రధాన సవాల్‌గా నిలుస్తున్నట్లు తెలిపారు. చైనా సైతం వృద్ధి బాటలో పయనిస్తున్నప్పటికీ ద్రవ్యోల్బణం, ఆర్థిక లోటు తగ్గుతుండటం భారత్‌ పరిస్థితిని మెరుగుపరిచే అంశాలుగా నిలుస్తున్నాయని ఆయన అన్నారు.
మీ స్నేహితులకు రికమెండ్ చెయ్యండి